**בחירה קבוצתית של חומר הפרויקט (45 דקות)**

מטרות הפעולה:
1. החניכים ישתפו פעולה ביניהם.
2. החניכים יילמדו וירגישו חומרי יצירה שונים.
3. החניכים יבחרו בעצמם את החומר המתאים להם.

מהלך הפעולה:

1. סבב מה נשמע (10 דקות)

כל אחד ישתף מה שלומו ואיך עבר עליו היום שלו.

1. משחק הכרת חומרי יצירה שונים (20 דקות)

נכין מראש תא המוסתר מכל הכיוונים חוץ מכיוון אחד פתוח (במידה ואין אפשרות, אפשר להשתמש גם בכיסוי עיניים). וחומרי יצירה שונים (פלסטלינה, קרפ, מדבקות, חימר, גבס, צבע, גואש, מכחולים, טושים, גירים ועוד…).

כל חניך יתנדב בזמנו להתנסות בניחוש חומר היצירה. אם יש תא החניך יישב מאחורי התא ואם לא, ישים כיסוי עיניים. שאר הקבוצה תוכל לראות מה החומר ולעזור לו בעזרת רמזים לנחש מה החומר. כל חומר שניחשו, נסדר על שולחן לצד פתק עם השם של החומר.

לאחר כל הניחושים נעבור ביחד עם החניכים על כל חומרי היצירה שהכרנו היום.

1. ניסיונות עבודה עם חומרי היצירה (10 דקות)

נפרוס במרכז בריסטול/דף גדול וניתן לחניכים להתנסות בחומרי היצירה שהם הכירו היום. אפשר להפעיל מוזיקה ברקע ולתת להם להתמודד עם הקשיים שאולי יעלו (חוסר בטחון, גועל מהחומרים, אי רצון לשתף פעולה).

1. סיכום פעולה (10 דקות)

כל אחד ישתף איך הייתה לו הפעולה וממה הכי נהנה.